રમાને પિયર મૂકવા રમણ સાથે ગયો. રમણે ત્યાં સાસુ-સસરા, સાળા અને તેની પત્નીને રમા માટે ભલામણ કરતાં કહ્યું, ‘જુઓ, ઘણા સમયથી રમા પિયર આવી નથી તો થયું કે ભલે થોડો સમય આપની પાસે રહે. ભાઈ-ભાભી પણ છે એટલે આનંદથી સમય પસાર થઈ જશે અને નાના ભત્રીજાને રમાડવાનો લાભ પણ ફઈને મળશે.’ ત્યાર બાદ ધીરે રહીને રમાના પ્રાથમિક સ્ટેજના રોગ વિશે, તેના ઇલાજ વિશે વાત કરી અને દર મહિને પોતે એકાદ દિવસ આવી જશે તેમ કહી આશ્વાસન આપ્યું.